El Comú demana posar en valor el Camí Medieval del Riu
Channel: Comú de Lleida
Date: 2016-09-19

El Comú de Lleida ha fet una descoberta de l’anomenat Camí Medieval del Riu, que demanem que sigui inclòs en el Cens de camins de l’Horta que està elaborant la Paeria. D’aquesta manera, donem suport a l’antiga reivindicació dels Amics del Segre que, entre d’altres entitats, demana la recuperació d’aquest tram i un accés al Parc de La Mitjana de l’històric Camí de Sant Jaume del Riu.

Al 1812 ja es troben documents que parlen d’aquest camí i fins al 1927 no hi figuren finques. Segons consta als documents del Ministeri de Foment, titular d’una petita parcel·la a la vora de l’autovia, el camí hauria d’anar des de Lleida fins a Corbins, però actualment es troba tallat en diversos trams i no hi ha una entrada directa a la ciutat.
Imatge d'Amics del Riu Segre

Imatge d’Amics del Riu Segre

Des del Comú de Lleida pensem que l’obertura d’aquest camí ofereix una esplèndida oportunitat per guanyar zones de lleure saludable i una major sensibilització mediambiental ja que, a més, es podria habilitar un fantàstic observatori d’aus que permetria atreure ornitòlegs i aficionats. Per aquest motiu portarem aquesta proposta a la propera Comissió de l’Horta.

Poques ciutats compten amb un riu com el Segre, un dels tresors que Lleida, juntament amb la Seu Vella, més ha de valorar i cuidar. Esperem que aviat comenci a fer-ho.